રણબીર કપૂર સાથેના બ્રેકઅપ બાદ કેટ હવે સિંગર છે, તેનો સમય પહેલાં જેવો ચાલતો નથી. કેટને લઈને જે ફિલ્મ શરૂ થવાની હતી તે અન્ય અભિનેત્રીના ખાતામાં ચાલી ગઈ. બ્રેકઅપ બાદ કેટ અને રણબીરના રસ્તા અલગ થયા. બંનેના બ્રેકઅપનું સૌથી મોટું નુકસાન ‘જગ્ગા જાસૂસ’ ફિલ્મને થયું. અેપ્રિલમાં રિલીઝ થનારી અા ફિલ્મના શૂટિંગ અને પ્રમોશનમાં ખૂબ જ મુશ્કેલીઅો અાવી. પહેલાં કેટરીનાઅે સોશિયલ મીડિયા સાથે પોતાનો નાતો તોડી દીધો, જોકે હવે તે ટ્વિટર, ઇન્સ્ટાગ્રામ અને ફેસબુકનો ખૂબ જ ઉપયોગ કરી રહી છે. સોશિયલ મીડિયાની મદદથી તેણે પોતાની કરિયર સંભાળી લીધી છે. ફરી વખત તેને સલમાનનો સહારો મળી ગયો છે. તે સલમાન સાથે ‘ટાઈગર અભી જિંદા હૈ’નું શૂટિંગ કરી રહી છે. માત્ર સલમાન નહીં, અન્ય બે ખાન સાથે તેના કમ બેકના સમાચાર અાવી રહ્યા છે. •